CELEX: 62018TN0147
Language: hr
Date: 2018-03-01 00:00:00
Title: Predmet T-147/18: Tužba podnesena 1. ožujka 2018. – APG Intercon i dr. protiv Vijeća Europske unije

14.5.2018   
            
            
               HR
            
            
               Službeni list Europske unije
            
            
               C 166/36
            
         Tužba podnesena 1. ožujka 2018. – APG Intercon i dr. protiv Vijeća Europske unije
   (Predmet T-147/18)
   (2018/C 166/46)
   Jezik postupka: engleski
   
      Stranke
   
   
      Tužitelji: APG Intercon Ltd (Nicozija, Cipar) i 147 drugih tužitelja (zastupnici: A. Markides, K. Scordis, A. Gavrielides, C. Velaris, C. Velaris, odvjetnici, A. Robertson QC (Queen’s Counsel) i G. Rothschild, Barrister)
   
      Tuženici: Vijeće Europske unije, Europska komisija, Europska središnja banka, Euroskupina (koje zastupa Vijeće Europske unije) i Europska unija (koje zastupa Europska komisija)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               naloži tuženicima plaćanje iznosa iz Tablice priložene tužbi i kamate koja teče od 26. ožujka 2013. do donošenja presude Općeg suda, kao naknadu za štetu pretrpljenu zbog odluka Euroskupine u vezi sa sanacijom banke Cyprus Popular Bank Public Co Ltd („Laiki Bank”), bail-inom banke Bank of Cyprus Public Company Limited („Bank of Cyprus”) i prodajom imovine i podružnica tih banaka u Grčkoj, i/ili zbog pružanja hitne likvidnosne pomoći banci Laiki Bank s pristankom Europske središnje banke i zbog toga što je po nalogu Europske središnje banke relevantna obveza nakon toga prenesena na banku Bank of Cyprus;
            
         ili, alternativno:
   
               —
            
            
               utvrdi da su tuženici prouzročili štetu na izvanugovornoj osnovi, i odredi postupak koji treba primijeniti za utvrđivanje stvarnog nadoknadivog gubitka koji su pretrpjeli tužitelji;
            
         i, u svakom slučaju:
   
               —
            
            
               naloži tuženicima plaćanje troškova tužbe tužiteljâ.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog, koji se temelji na povredi temeljnog načela jednakog postupanja i nediskriminacije:
               
                           —
                        
                        
                           došlo je do nezakonite diskriminacije između vjerovnika banke Laiki Bank i/ili između vjerovnika banke Bank of Cyprus zbog mjera koje su donijele institucije Europske unije;
                        
                     
                           —
                        
                        
                           te povrede su dovoljno ozbiljne jer su institucije očito i teško zanemarile granice njihove diskrecijske ovlasti; i
                        
                     
                           —
                        
                        
                           postoji izravna uzročna veza između povreda i štete koju su pretrpjeli tužitelji.
                        
                     
         
               2.
            
            
               Drugi tužbeni razlog, koji se temelji na povredi temeljnog načela zaštite vlasničkih prava:
               
                           —
                        
                        
                           tužiteljima deponentima su zbog mjera koje su donijele institucije Europske unije uskraćena njihova vlasnička prava;
                        
                     
                           —
                        
                        
                           tužiteljima deponentima nije dodijeljena odgovarajuća naknada za njihov gubitak, uz povredu temeljnog načela zaštite vlasničkih prava;
                        
                     
                           —
                        
                        
                           te povrede su dovoljno ozbiljne jer su institucije očito i teško zanemarile granice svojih diskrecijske ovlasti; i
                        
                     
                           —
                        
                        
                           postoji izravna uzročna veza između povreda i štete koju su pretrpjeli tužitelji.